text:
1Idi nakalabasen ti Aldaw a Panaginana, gimmatang da Maria Magdalena, Salome ken Maria nga ina ni Santiago iti bangbanglo a pangsapsapoda iti bangkay ni Jesus. 2Iti agsapa, idi lumgaken ti init, iti umuna nga aldaw ti lawas, napanda iti nakaitaneman ni Jesus. 3Iti dalan, kinunada iti maysa ken maysa, “Siasinonto ti kasaotayo a mangitulid iti bato a naiserra iti tanem?” 4Ngem idi kitaenda ti tanem, nakitada a natuliden ti bato. Ket nakadakdakkel! 5Simrekda iti tanem ket nasdaawda ta adda nakitada nga agtutubo a lalaki nga agtugtugaw iti makannawan ken nakakawes iti puraw. 6Kinuna ti lalaki, “Dikay masdaaw! Ammok a sapsapulenyo ni Jesus a taga-Nazaret a nailansa iti krus. Awan ditoy. Napagungaren! Kitaenyo, adtoy ti disso a nangikabilanda kenkuana. 7Ita, inkay ibaga daytoy a mensahe kadagiti adalanna, agraman ni Pedro: ‘Umun-unanto ngem dakayo a mapan idiay Galilea. Makitayonto sadiay a kas kinunana kadakayo.’” 8Iti kasta, nagtataray dagiti babbai a rimmuar iti tanem. Napalalo ti kigtot ken butengda. Awan ti siasinoman a nangibagaanda iti napasamak ta kasta unay ti butengda. 9Napan dagiti babbai kada Pedro ken dagiti gagayyemna, ket iti ababa a sarita, impadamagda amin a naibaga kadakuada. 10Kalpasanna, imbaon ni Jesus dagiti adalanna a mapan iti amin a lugar a mangiwaragawag iti nasantoan ken saan nga agpatingga a damag iti agnanayon a pannakaisalakan. 11Uray nangngegda a kinunana a sibibiag ni Jesus ken nagparang kenkuana, saanda latta a namati. 12Kalpasan daytoy, iti sabali a wagas, nagparang ni Jesus kadagiti dua nga adalan a magmagna a mapan iti away. 13Nagsubli dagiti dua ket impakaammoda kadagiti kakaduada a nagparang ni Jesus, ngem saanda a namati kadakuada. 14Kamaudiananna, nagparang ni Jesus kadagiti sangapulo ket maysa nga adalan idi mangmanganda. Inungtanna ida gapu iti kaawan ti pammatida ken iti katangken ti uloda, ta dida namati kadagiti nakakita kenkuana a nagungaren. 15Imbagana kadakuada: “Inkay iti entero a lubong ket ikasabayo ti Naimbag a Damag kadagiti amin a parsua. 16Ti mamati ken mabuniagan, maisalakanto. Ngem ti di mamati, madusanto. 17Maitedto kadagiti mamati dagitoy a pannakabalin: Iti naganko, paksiatendanto dagiti demonio. Agsaodanto kadagiti sabali a pagsasao. 18Uray no agiggemda kadagiti uleg, wenno uminumda iti sabidong, didanto maan-ano. Ipataydanto ti imada kadagiti masakit ket umimbagdanto.” 19Kalpasan ti pannakisao ni Apo Jesus kadakuada, nayuli sadi langit, ket nagtugaw iti makannawan ti Dios. 20Napan nangaskasaba dagiti adalan iti amin a disso. Timmultulong ti Apo kadakuada ket pinasingkedanna ti kinapudno ti panangaskasabada babaen kadagiti milagro a naaramid.
Copyright
Learn More


c: text/html

text:
Dagiti lehislatibo a distrito iti Abagatan a Cotabato
Dagiti Lehislatibo a Distrito iti Abagatan a Cotabato, ket isu dagiti umuna ken maikadua a distrito ken isu dagiti pannakabagi ti Probinsia ti Abagatan a Cotabato ken ti nawaya asiudad ti Siudad ti General Santos iti Kamara dagiti Pannakabagi ti Filipinas. Ti Abagatan a Cotabato ket paset idi ti pannakabagi ti Cotabato aginggana idi 1965 ken ti Rehion XI manipud idi 1978 aginggana idi 1984. Manipud idi 1984 aginggana idi 1986, nagbutos daytoy kadagiti 3 a sapasap a pannakabagi. Idi 1986, daytoy ket nabingbingay kadagit itallo a leghislatibo a distrito, ngem naipabassit kadagiti dua a lehislatibo a distrito idi 1995, idi napartuat ti Probinsia ti Sarangani manipud ti teritoriona. Idi panagbubutos ti 2007 , ni Manny Pacquiao ket nagballigi a nagtaray para iti pannakabagi ti Distrito ti Abagatan a Cotabato.
Dagiti linaon
Umuna a distrito[urnosen | urnosen ti taudan]
- Siudad: General Santos
- Dagiti ili: Polomolok, Tampakan, Tupi
- Populasion (2007): 753,002
Maika-2 a distrito[urnosen | urnosen ti taudan]
- Siudad: Koronadal
- Dagiti ili: Banga, Lake Sebu, Norala, Santo Niño, Surallah, Tantangan, T'boli
- Populasion (2007): 543,795
Maika-3 a distrito (awanen)[urnosen | urnosen ti taudan]
Maymaysa a distrito (awanen)[urnosen | urnosen ti taudan]
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- Kongresional a Biblioteka iti Kamara dagiti Pannakabagi ti Filipinas

robotstxt: allowed

filter: keep


text:
TI PAGWANAWANAN (PAGADALAN NGA EDISION) PEBRERO 2016
Masarakan iti daytoy a ruar dagiti maadal nga artikulo para iti Abril 4 agingga iti Mayo 1, 2016.
Pinagballigi ni Jehova ti Panagserbik Kenkuana
Matalek a nagserbi iti Dios ni Corwin Robison iti 73 a tawen, agraman ti nasurok nga innem a dekada a panagserbina iti Bethel idiay United States.
Inawagan ni Jehova a “Gayyemko”
Kayatmo kadi ti agbalin a gayyem ni Jehova? Tuladem ti ulidan ni Abraham.
Tuladenyo Dagiti Nasinged a Gagayyem ni Jehova
Kasano a naaddaan da Ruth, Ezekias, ken Maria iti nabileg a pannakigayyem iti Dios?
Itultuloyyo ti Agserbi ken Jehova a Siraragsak
Makatulong kenka nga agtalinaed a naragsak ti panangutobmo kadagiti tallo a napateg a prinsipio.
Paneknekam a Matalekka ken Jehova
Makatulong ti ulidan ni Jonatan tapno maipakitatayo a matalektayo ken Jehova uray maipasangotayo kadagiti uppat a narigat a situasion.
Agsursuroka Kadagiti Matalek nga Adipen ni Jehova
Kasano nga impangpangruna da David, Jonatan, Natan, ken Husai ti kinamatalekda ken Jehova?
Nalatak iti Minilion ti Sound Car
Manipud 1936 agingga iti 1941, nakatulong ti “sound car ti Watch Tower” iti sumagmamano a Saksi idiay Brazil tapno maidanon ti mensahe ti Pagarian iti minilion.


text:
Padada, Davao del Sur
Ti Padada ket maysa a maika-3 a klase nga ili iti probinsia ti Davao del Sur iti Filipinas.
Dagiti baranggay[urnosen | urnosen ti taudan]
Ti Padada ket nabingbingay a politikal iti 17 a barbaranggay.[2]
- Almendras (Pob.)
- Don Sergio Osmeña, Sr
- Harada Butai
- Lower Katipunan
- Lower Limonzo
- Lower Malinao
- N C Ordaneza District (Pob.)
- Northern Paligue
- Palili
- Piape
- Punta Piape
- Quirino District (Pob)
- San Isidro
- Southern Paligue
- Tulogan
- Upper Limonzo
- Upper Malinao
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Davao del Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 20 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Davao del Sur". Datos ti Populasion ti Ili. Dibision ti Panagsukisok ti LWUA. Naala idi 20 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)
- Davao (Administratibo a nawaya manipud iti probinsia, ngem naigrupo babaen iti Davao del Sur babaen ti Opisina ti Nailian nga Estadistika)


text:
Bugguong
Ti bugguong (nước mắm) ket maysa a nalatak a pangparaman ken pangpananam iti luto a naaramid manipud iti fermentado nga ikan (nangruna dagiti babassit nga ikan kas iti munamon, padas, ipon) ken asin. Mabugbugguong met ti aramang ket maawagan iti "bugguong-aramang" ken kadawyan a makoloran; nupay kasta, saan unay a maar-aramat ti bugguong nga aramang kas pangparaman iti luto a kas iti bugguong nga ikan.
Ti bugguong (nga ikan) ti kangrunaan a ramen ti pinakbet ken dinengdeng dagiti Ilokano. Bugguong met ti kangrunaan a sawsawan ken pagparaman iti nadumaduma a masida ken, nangruna iti kinilnat (ensalada) a natnateng, tinuno nga ikan ken karne ken kasta met iti naganus a mangga ken salamagi.


text:
Isuroyo Dagiti Annakyo
Ni David—No Apay a Di Nagbuteng
NAKARIKNAKA kadin iti panagbuteng?— * Pasaray a marikna dayta ti kaaduan kadatayo. Ania ti aramidem no mabutengka?— Mabalin nga agkamangka iti maysa a dakdakkel ken napigpigsa ngem sika. Nalabit makatulong da tatang ken nanangmo. Adu ti masursurotayo ken David no siasino ti pagpatulongantayo. Inkantana iti Dios: “Siak, iti biangko, agtalekakto kenka a mismo. . . . Iti Dios inkabilko ti panagtalekko; saanakto nga agbuteng.”—Salmo 56:3, 4.
Siasino ngata ti nakasursuruan ni David a di agbuteng? Kadagiti kadi nagannakna?— Awan duadua a kasta. Ni Jesse nga amana ket matalek nga inapo ni Jesu-Kristo, ti “Prinsipe ti Kappia” nga inkari ti Dios. (Isaias 9:6; 11:1-3, 10) Ti apong ni David isu ni Obed—ti ama ni Jesse. Ti nagan ti ina ni Obed ket naipanagan iti maysa a libro ti Biblia. Ammom kadi ti naganna?— Isu ni Ruth, ti matalek a babai nga asawa ni Boaz.—Ruth 4:21, 22.
Siempre, nabayagen a natay da Ruth ken Boaz idi naipasngay ni David. Mabalin nga ammom ti nagan ti ina ni Boaz, ti lola ni David iti dapan. Isu ket taga-Jerico ken tinulonganna a makalibas ti dua nga Israelita nga espia. Naisalakan ti pamiliana idi narpuog ti pader ti Jerico gapu ta nangipauyaoy iti eskarlata a tali iti tawana. Ania ti naganna?— Isu ni Rahab, a nagbalin a maysa nga agdaydayaw kenni Jehova ken ulidan ti kinatured a nasayaat a tuladen dagiti Kristiano.—Josue 2:1-21; 6:22-25; Hebreo 11:30, 31.
Masiguradotayo a dagiti nagannak ni David insuroda kenkuana ti maipapan kadagiti amin a matalek nga adipen ni Jehova gapu ta naibilin kadagiti nagannak nga isuroda dayta kadagiti annakda. (Deuteronomio 6:4-9) Idi agangay, naibaon ni Samuel a mammadto ti Dios tapno dutokanna ni David, ti inaudi a lalaki nga anak ni Jesse, kas masanguanan nga ari ti Israel.—1 Samuel 16:4-13.
Maysa nga aldaw, ni Jesse imbaonna ni David tapno balonanna dagiti tallo a manongna a makidangdangadang idi kadagiti Filisteo a kabusor ti Dios. Idi nakagteng ni David iti pagbabakalan, nangngegna ti higante a ni Goliat nga um-umsienna ti buyot “ti sibibiag a Dios.” Awan makaitured a makiranget ken Goliat. Nangngeg ni Ari Saul a kayat ni David ti lumaban ken Goliat isu nga inayabanna. Ngem idi makitana ni David, kuna ni Saul: “Maysaka laeng nga ubing.”
Inlawlawag ni David kenni Saul nga adda napapataynan a leon ken oso a nanggandat a mangpapatay iti karnero a taraken ti pamiliada. Kuna ni David a ni Goliat ket “agbalinto a kas iti maysa kadakuada.” Simmungbat ni Saul: “Inka, ket ni met laeng Jehova adda koma kenka.” Nangpili ni David iti lima a nalamuyot a bato, insupotna, innalana ti pallatibongna, ket napanna sinango ti higante. Idi makita ni Goliat a ti um-umay ket maysa laeng nga ubing, impukkawna: “Umayka latta kaniak, ket itedkonto ta lasagmo kadagiti [tumatayab].” Simmungbat ni David: “Umayak kenka nga addaanak iti nagan ni Jehova,” kalpasanna impukkawna: “Sigurado a kabilenkanto.”
Gapuna, nagtaray ni David iti ayan ni Goliat, inkabilna ti maysa a bato iti pallatibongna, ket tiniruanna ti muging ni Goliat. Idi nakita dagiti Filisteo a natayen ti higante, nagbutengda ket nagtatarayda. Kinamat ida dagiti Israelita ket nangabakda iti gubat. Basaenyo koma a sangapamiliaan ti intero a salaysay iti 1 Samuel 17:12-54.
Kas agtutubo, no dadduma mabutengka a mangtungpal iti bilin ti Dios. Narikna met dayta ni Jeremias idi isu ket agtutubo pay, ngem kinuna ti Dios kenkuana: “Dika agbuteng . . . ta ‘addaak kenka.’” Pinarmek ni Jeremias ti panagbutengna ket nangasaba kas imbilin ti Dios kenkuana. Kas kada David ken Jeremias, no agtalekka ken Jehova, masursuromto met ti di agbuteng.—Jeremias 1:6-8.
^ par. 3 No adda ubing a kaduayo nga agbasa, ti uged ket pammalagip nga agsardengkayo biit ken paregtaenyo nga iyebkasna ti kapanunotanna.


text:
Sport Stories and Poems
Dagiti sarita ken dandaniw maipapan kadagiti nagduduma nga isport ket gagangay laeng a saan nga ibilang dagiti dadduma a mannurat ken kritiko a genre writing. Ngem kadagiti dadduma, ibilangda ketdi. No ania ti panangipagarupmo met, nawayaka a mangiyebkas ken mangidasig ti kaipapanan itoy. No saan kunam, marespeto ti kapanunotam. No genre writing kunam met, apay ketdin a saan?
Sumagmamano metten dagiti sarita ken nobela ti nangtratar kadagiti isport iti Literatura Ilocana.
Iti nobela, dagiti sinurat ni Dionisio Bulong maipapan iti boksing. Ahedres wenno chess met ti maipapan iti nobela ni (daydi) Rodolfo Cachola. Kadagiti sarita, maipapan met iti marathon ti saritak idi late ‘80s ken maipapan iti motorcross iti early ‘90s. Sumagmamano metten dagiti sarita a maipapan iti basketbol.
Ngem ti daniw? Hmn, awan met malagipko wenno nakallalagip a daniw maipapan iti isport. Ngem adu dagiti mabasa iti net. Nagpipintasda pay. Isu a kunaek, a rumbeng met nga adakan ni Ilokano daytoy.
Dagiti dandaniw, nobela ken sarita a nasurat itoy ket saanna laeng nga iladawan ti biag – ti biag a napnoan iti kinapudno: iti isport ket adda pannakaabak ken panangabak. Kasta met iti biag, adda pannakaabak, adda met panangabak; ngem iti sibubukel a pakabuklan ti amin, nalawag nga addang iti biag. Addang iti biag ta masursuro ti tao no kasanona a sangoen ti kinapudno maipapan iti balligi ken pannakapaay. Ket iti agtultuloy nga inna panagaddang, ammonan ti saksakbayanna.
Ta saan kadi a ti biag ket buklen iti balligi ken pannakapaay? Maysa a napinget a dangadang. Kasta met iti isport. Adda ngarud pagkanaigan ti isport iti biag. Wenno ti biag ket maysa nga isport?
Dua dagiti sarita a nabasak iti nakallalagip unay. Diakto malipatan ta naimuladan iti panunot.
Ti maysa ket pakasaritaan dagiti ubbing nga agam-ambision nga agbalin a baseball player. Ngem ania met koma, aya, ta nakurapay met laeng ti panagbiagda piman ket saanda a makagatang iti uray no bola wenno bat man laeng. No agay-ayamda, ti lupot a linukotlukotda nga inaramidda a bola ti bolada ken no ania la ditan a mapidutda a sanga ti kayo ti usarda a bat. Iti laksid kadayta a kinapimpimanda, napasnekda pay laeng iti inda panagay-ayam, panagsursuro ken panagsanay iti ay-ayam a baseball. Ta ambisionda ngarud iti agbalin a nalatak a baseball player. Lalo ket awan pilpilien ti ambision, nakurapay man wenno baknang, nasalun-at wenno addaan rikriknaen, amin ket padapada; laeng a, ta kasano a gun-oden dayta nga ambision?
Dayta nga ambisionda ti makagapu a kanayonda a mapan agbuya iti ruar ti inaladan ti baseball field a pagay-ayaman dagiti players iti baseball league iti lugarda. Umap-apalda nga agbuybuya a nakakapet iti linaga a barut. Iti naminsan, napigsa unay iti pannakamalo ti bola ket nagturong iti ruar ti inaladan. Nagiinnuna dagiti ubbing a nangpidut ti bola. Inderetsoda metten nga intaray ti bola. Ania ketdin, ubing la ti ubing a, saan?
Ngem idi ay-ayamendan ti bola, daytan ta awan ti gaganaygayanda a mangibarsak, mangmalo ken mangsippaw ti bola a kunam la no nakadagdagsen la unay wenno kasla bola nga apuy ti kaiyariganna. Aglaladutda. Isuda amin. Nagsisinnaludsodda no ania ti makagapu dayta a marikriknada. Maysanmaysa iti rason a saan a nasayaat nga aramid ti inaramidda. Patigmaan ngamin dagiti dadakkelda a dakes nga aramid iti manggundaway iti padana a tao ken/wenno agtakaw – ta maibilangen a panagtakaw ti inaramidda a panangitaray ti bola. Nagtutulag ngarud dagiti ubbing a mapan isubli ti bola. Nakaluada pay a nagpakpakawan iti inaramidda. Naawatan met ti coach dagiti ubbing, lalo iti anepda nga agay-ayam ken makasursuro iti baseball, uray no improvised ti bola ket bat nga usarda, nga impakitada pay iti coach ken dagiti players.
Nagawid dagiti ubbing nga awan matimtimek kadakuada. Nagtalinaedda iti lugar a naynay a pagtambayanda. Saanda a matimtimek no di laeng inyiladda lattan. Piman met nga ubbing. No adda la koma mabalinda nga igatang iti aramatenda, naragsakda koma.
Napasangpetda ti coach ken dagiti players ti baseball league. Napamalanga pay dagiti ubbing, idi impadawat dagitoy dagiti saandan a maus-usar a bola, bat, baseball cap ken dadduma pay. Anian a ragsak dagiti ubbing!
Ti maysa pay a sarita ket makapasemsem-a-saan, ta imbes nga agay-ayam ni Dangkaw (natayag) a playing coach ti basketball, saan, ta nakapigket iti attention daytoy iti loptop a pangad-adawanna kadagiti scientific play nga isu iti inda iyaplikar iti panagay-ayamda. Isuna laeng ta iti laksid kadagiti sursurotenda a scientific play, kanayon latta a maabak ti teamda. Dimteng ti maudi nga ay-ayamda, no saanda pay a mangabak, maikkatdan ti liga. Nagririn dagiti saan a makatagtagari a players, ket kunada a nasken nga agay-ayamen ni Dangkaw ta ad-adda a kasapulanda ti kas kenkuana a mangidaulo iti team a saan ket a mangiwanwan laeng. Kasapulanda ti mangpatibker ti moralda ken ti natibker a lider. Kasapulanda ni Dangkaw a sentroda, nga isu dayta ti ammoda a kurang ti teamda. Ikapilitan a nagay-ayam ni Dangkaw. Gimmanaygay ken inspirado dagiti players. Agsipud ta inusar ni Dangkaw dagiti ammona a scientific play ken ti nainspiraran ken ganadon a players, nangabakda iti ay-ayam. Nagsasarunon iti panangabakda.
Naganaygay ti tao nga inspirado; maabak man wenno mangabak agtultuloy nga inna ibilang dagita a kas panagaddang iti ad-adu pay nga ay-ayam nga inna sangoen.
Ti Ilocano lit ket kasapulanna unay ti ad-adu pay a dandaniw, nobela, sarita a maipapan iti isport ta makaitedda iti inspirasion, tured ken pinget .@
Monday, February 20, 2012
Sport Stories and Poems
5 comments:
- franklinmarshall said...
-
If you have an "over the top"
Motorcycle Fairings swing (aka casting), you can see how you would break this pane of glass at the start of your down swing. By being aware of the pane of glass your hands will drop Asics Onitsuka Tiger down to your side during the down swing, maintaining your lag (aka the slot - illustrated beautifully by Belstaff Jackets Hogan in the photo on the right).
four magic moves
You will be attacking the inside quadrant of the golf ball - a very powerful image to have for your golf swing.
- 5:35 PM
- Miss Aubrey said...
-
Great post!
- 2:25 PM
- biningshao said...
-
Broadcast your Office 2010 PowerPoint presentation to a remote audience, whether or not they have PowerPoint installed. The broadcast download Office 2010 PowerPoint slide show feature allows you to share your presentation through a Web browser quickly without additional set up.
- 5:15 PM
- Alice said...
-
sac fendi
sac guess
sac dolce gabbana
sac gucci
sac louis vuitton
sac prada
sac versace
sac juicy
sac burberry
sac chanel
sac chloe
sac dior
lunettes de soleil
lunettes de soleil gucci
lunettes de soleil louis vuitton
lunettes de soleil dolce gabbana
lunettes de soleil ed hardy
- 9:25 AM
- lin741852 said...
-
burberry tasche
chanel tasche
sac dolce gabbana
sac fendi
sac guess soldes
sac guess 2012 soldes
sac gucci
porte cles chanel
bracelet louis vuitton
tee shirts g star
tee shirts lacoste
tee shirts levis
sac guess
sac louis vuitton soldes
sac louis vuitton
portefeuille louis vuitton
chaussures louis vuitton
chaussures nike
Christian Louboutin Soldes
Christian Louboutin 2012
chaussures puma
sac louis vuitton soldes
sac louis vuitton
sac a main
tee shirts
juicy couture bolsas
louis vuitton bolsas
sac louis vuitton>
sac prada
sac versace
- 8:52 AM


text:
Papa Gregorio III
Ni Santo Papa Gregorio III[1] (pimmusay idi 28 Nobiembre 741) ket isu ti papa manipud idi 11 Pebrero 731 aginggana idi 28 Nobiembre 741. Ti kinapapana, a aks ti sinarunona, ket nadisturbo babaen ti ikonoklasta a kontrobersia iti Bisantino nga Imperio, ken babaen ti agdama a panagabanse dagiti Lombardo, iti awan barengbarengna a panagawag ti pannakibiang ni Carlos Martel.
Dagiti nagibasaran[urnosen | urnosen ti taudan]
- ^ "Papa Santo Gregorio III" iti 1913 Katoliko nga Ensiklopedia.
- Levillain, Philippe, Ti Kinapapa: Gaius-Proxies, Routledge (2002)
- Duffy, Eamon, Dagiti Santo ken Mammadakes: Ti Pakasaritaan dagiti Papa (1997)
- Treadgold, Warren, Ti Pakasaritaan ti Bisantino nga Estado ken Kagimongan (1997)
- Mann, Horace K., Dagiti biag dagiti Papa iti Nasapa a Tengnga a Panpanawen, Tomo I: Dagiti Papap babaen ti Lombardo turay, Paset 2, 657-795 (1903)
Dagiti silpo ti ruar[urnosen | urnosen ti taudan]
Midia a mainaig kenni Papa Gregorio III iti Wikimedia Commons


text:
Sungbat Dagiti Saludsod Maipapan iti Biblia
Apay nga adda dagiti padto iti Biblia?
Awan ti tao a makaibaga no ania ti mapasamak iti masanguanan iti detalyado a pamay-an. Ngem adu a detalyado a padto ti linaon ti Biblia. Ti ngarud pannakatungpal dagiti padto iti Biblia ket makakombinsir nga ebidensia a talaga a Sao ti Dios ti Biblia.—Basaem ti Josue 23:14; 2 Pedro 1:20, 21.
Dagiti natungpalen a padto ket mangted iti natibker a rason a maaddaantayo iti pammati iti Dios. (Hebreo 11:1) Gapu met kadagita, makapagtalektayo a matungpalto dagiti kari ti Dios maipapan iti nasaysayaat a masanguanan. Ngarud, ipasigurado kadatayo dagiti padto iti Biblia a talaga a matungpal ti namnamatayo.—Basaem ti Salmo 37:29; Roma 15:4.
Ania ti maitulong kadatayo dagiti padto iti Biblia?
Adda dagiti padto a nangpakdaar kadagiti adipen ti Dios tapno agtignayda. Kas pagarigan, idi nakita dagiti Kristiano idi umuna a siglo a natungpal ti dadduma a padto, pinanawanda ti Jerusalem. Isu nga idi nadadael dayta a siudad gapu ta inlaksid ti kaaduan a tattao ni Jesus, saan a nairaman dagidi a Kristiano ta addadan iti adayo a lugar.—Basaem ti Lucas 21:20-22.
Ipakita ita dagiti natungpal a padto nga asidegen a pagpatinggaen ti Pagarian ti Dios dagiti pagarian ken gobierno ti tao. (Daniel 2:44; Lucas 21:31) Isu a nagpateg nga agtignaytayo itan tapno anamongannatayo ni Jesu-Kristo, ti Ari a pinili ti Dios.—Basaem ti Lucas 21:34-36.
Ammuem ti Ad-adu Pay
Ania ti Pagarian ti Dios?
Ammuem no apay a nasaysayaat ti gobierno ti Dios ngem iti amin a gobierno.
No Kasano nga Impadto ni Daniel ti Panagparang ti Mesias
Nasurok a 500 a tawen sakbayna, imbaga ti Dios ti eksakto a panawen a panagparang ti Mesias. Ammuem ti maipapan iti daytoy a makapainteres a padto!


text:
1Kalpasan daytoy, napan ni Jesus idiay Jerusalem tapno dumar-ay iti maysa a fiesta dagiti Judio. 2Iti asideg ti Ruangan dagiti Karnero, adda pagdigosan a lima ti arkona. Maaw-awagan daytoy iti Betsata iti pagsasao ti Hebreo. 3Iti linong dagiti arko, agiidda ti adu a masakit: dagiti bulsek, pilay ken paralitiko. [Ur-urayenda ti panaggaraw ti danum, 4ta pasaray bumaba ti maysa nga anghel ti Apo iti pagdigosan ket kiburenna ti danum. Ti umuna kadagiti masakit a tumapog iti danum kalpasan ti pannakakiburna, maagasan iti aniaman a sagsagabaenna.] 5Adda idi sadiay ti maysa a lalaki a tallopulo ket walo a tawenen a masakit. 6Idi makita ni Jesus ti lalaki a nakaidda ket ammona a nabayagen a masaksakit, kinunana kenkuana, “Kayatmo ti umimbag?” 7“Apo,” kinuna ti masakit, “awan ti mangitapog kaniak iti pagdigosan apaman a makibur ti danum. Ta no irubrubbuatko pay laeng ti mapan, adda nakatapogen.” 8“Bumangonka,” kinuna ni Jesus. “Bagkatem ta iddam, ket magnakan.” 9Naimbagan a dagus ti lalaki. Binagkatna ti iddana ket nagnan. Aldaw a Panaginana idi mapasamak daytoy, 10isut’ gapuna a kinuna dagiti pangulo a Judio iti lalaki a napaimbag, “Maiparit nga awitem ti iddam iti Aldaw a Panaginana.” 11“Imbaga ti tao a nangpaimbag kaniak a bagkatek ti iddak ket magnaak,” insungbat ti lalaki. 12“Siasino daytoy a tao a nagkuna a bagkatem ti iddam ket magnaka?” sinaludsodda. 13Ngem saan nga ammo ti lalaki no siasino ti nangpaimbag kenkuana gapu ta adu ti tao iti dayta a lugar ket pimmanawen ni Jesus nga awan nakadkadlaw. 14Iti saan a mabayag, nasarakan ni Jesus ti lalaki idiay Templo. “Kitaem, naimbagankan!” kinunana. “Dika agbasolen, amangan no addanto dakdakes a mapasamak kenka.” 15Pimmanaw ti lalaki ket impakaammona kadagiti papangulo a Judio a ni Jesus gayam ti nangpaimbag kenkuana. 16Gapu iti daytoy, rinugianda nga indadanes ni Jesus agsipud ta nangpaimbag iti Aldaw a Panaginana. 17Kinuna ni Jesus kadakuada, “Agtartrabaho ni Amak agingga ita, ket masapul met nga agtrabahoak.” 18Gapu iti daytoy a saona, ad-adda manen ti pinget dagiti Judio a mangpapatay kenkuana ta saanna laeng a sinalungasing ti linteg ti Aldaw a Panaginana, ngem imbagana pay nga Amana ti Dios, ket iti kasta, impadana ti bagina iti Dios. 19Isut’ gapuna a kinuna ni Jesus kadakuada, “Ibagak ti pudno kadakayo: Awan ti maaramid ti Anak a bukbukodna, no di laeng ti makitana nga ar-aramiden ti Ama. Ta ti aniaman nga aramiden ti Ama, aramiden met ti Anak. 20Ta ayaten ti Ama ti Anak ket ipakitana kenkuana ti amin nga ar-aramidenna. Ipakitana kenkuana dagiti aramid a daddadakkel pay ngem dagitoy, tapno agsiddaawkayo. 21Ta kas iti panamagungar ti Ama kadagiti natay ket biagenna ida, kasta met a ti Anak ikkanna iti biag dagiti kayatna nga ikkan. 22Saan a mangukom ti Ama. Intedna iti Anakna ti naan-anay a kalintegan a mangukom, 23tapno padayawan dagiti amin a tattao ti Anak a kas iti panangpadayawda iti Ama. Ti saan a mangpadayaw iti Anak, saanna met a padayawan ti Ama a nangibaon kenkuana. 24“Ibagak ti pudno kadakayo: Ti siasinoman a dumngeg kadagiti saok ken mamati iti nangibaon kaniak, maaddaan iti biag nga agnanayon. Saanton a maukom, no di ket nalasatnan ni patay ket simreken iti biag. 25“Ibagak ti pudno kadakayo: Adtoyen ti tiempo a mangngeg dagiti natay ti timek ti Anak ti Dios, ket agbiagto dagiti makangngeg. 26Ta ti Ama met laeng ti pagtaudan ti biag. Pinagbalinna met ti Anakna a pagtaudan ti biag. 27Ket intednan iti Anak ti turay a mangukom, agsipud ta isu ti Anak ti Tao. 28“Diyo pagsiddaawan daytoy, ta umayen ti tiempo a dagiti amin a natay nga adda kadagiti tantanem mangngegdanto ti timekna, 29agungardanto ket rummuarda kadagiti tantanemda. Agungarto a maipaay iti biag nga agnanayon dagiti nagaramid iti naimbag ngem agungarto a maipaay iti pannakadusa dagiti nagaramid iti dakes.” 30Intuloy ni Jesus: “Awan ti maaramidko iti bukodko a pannakabalin. Mangukomak laeng kas ibaga kaniak ti Dios, isut’ gapuna a nalinteg ti panangukomko, ta saan a ti pagayatak ti aramidek, no di laeng ti pagayatan ti nangibaon kaniak. 31“No saksiak ti bukodko a bagi, saan a maawat ti saok kas pammaneknek. 32Ngem adda sabali a mangpaneknek kaniak, ket ammok a pudno ti ibagana. 33Nangibaonkayo kadagiti mapan ken ni Juan, ket pinaneknekanna ti maipapan iti pudno. 34Saanko a masapul ti pammaneknek ti tao, ngem ibagak daytoy tapno maisalakankayo. 35Sumsumged ken agranraniag a silaw ti kayarigan ni Juan, ket iti apagbiit, kinayatyo a linak-am ti lawagna. 36Ngem adda agsaksi kaniak a nangnangruna ngem ni Juan. Isu dagiti aramidko nga impaaramid kaniak ti Ama. Dagitoy nga aramid ti mangipakita nga imbaonnak ti Ama. 37Ket ti Ama a nangibaon kaniak, paneknekanna met ti maipapan kaniak. Diyo nangngeg ti timekna wenno nakita ti rupana 38ket saan nga agtalinaed ti saona kadakayo, ta diyo pay patien ti imbaonna. 39“Ad-adalenyo dagiti Sursurat agsipud ta ipagarupyo a masarakan kadagitoy ti biag nga agnanayon. Ket dagitoy met laeng a Sursurat ti agsao maipapan kaniak. 40Ngem diyo met kayat ti umay kaniak tapno agbiagkayo. 41“Diak sapulen a padayawandak dagiti tattao. 42Ngem am-ammokayo ket ammok nga awan ayatyo iti Dios. 43Immayak iti turay ni Amak ngem didak inawat. Nupay kasta, no adda umay iti bukodna a turay, awatenyo. 44“Agpipinnadayawkayo, ngem diyo met kalikaguman ti pammadayaw nga aggapu iti maymaysa a Dios. Kasano ngarud ti panamatiyo kaniak? 45Diyo ipagarup nga idarumkayo iti Ama. Ni Moises a nangitalkanyo iti namnamayo ti mangidarum kadakayo. 46No agpayso met laeng a namatikayo ken ni Moises, pinatidak met koma, ta nagsurat iti maipapan kaniak. 47Ngem no diyo pinati dagiti insuratna, kasano ti panamatiyo iti saok?”
Copyright
Learn More


text:
TI PAGWANAWANAN PEBRERO 2015
No Kasanom a Matagiragsak ti Trabahom
Adu ti maragragsakan nga agtrabaho ken mangibilang iti dayta a makagunggona unay. Apay a naaddaanda iti positibo a panangmatmat iti nadagsen a trabaho?
Nadagsen a Trabaho
—Saanen nga Uso?
Pampanunoten ti adu a saan a maitutop kadakuada ti nadagsen a trabaho. Ngem adu ti mangtagtagiragsak iti dayta. Ania ti nakatulong kadakuada?
No Kasano a Matagiragsak ti Nadagsen a Trabaho
Usigem ti dadduma a balakad ti Biblia no kasano nga agbalin a makaparagsak ken makapnek ti trabahom.
Apay a Sukimatem ti Biblia?
Nupay nabayagen a naisurat ti Biblia, agaplikar latta ita dagiti balakadna. Kasano a matulongannaka dagiti prinsipio ti Biblia iti amin nga aspeto ti panagbiagmo?
Nagustuak Dagiti Nalawag ken Lohikal a Sungbat ti Biblia
Nabirokan ni Ernest Loedi dagiti sungbat ti dadduma a napateg a saludsod iti biag. Naaddaan iti pudno a namnama iti masanguanan gapu iti nalawag a sungbat ti Biblia.
“Saan Aya a Dagiti Kayulogan Kukua ti Dios?”
Apay a situtured a naipatarus ni Jose dagiti tagtagainep ti agaw-awit iti kopa, panadero, ken ni Faraon? Kasano a naipan iti palasio manipud iti pagbaludan iti maysa laeng nga aldaw?
Sungbat Dagiti Saludsod Maipapan iti Biblia
Panunotem ti talna ken talged nga iyeg ti maysa a gobierno a mangituray iti intero a lubong. Apay a mamatitayo iti kari ti Dios a mangipaay iti kasta a gobierno? Asino ti kasayaatan nga agturay?
Dagiti Features a Makita Online
Ti Kadi Biblia ket Libro a Naglaon iti Sirib ti Tao?
Kitaem no ania ti kuna ti Biblia a mismo.